بە خۆم دەڵێم داخۆ سێ ساڵی وەها ئەوە دێنێ؟ باوکم کە ئاگای لێیە من غەرقی ئەندێشەم، دەڵێ لە کۆنەوە گوتوویانە کۆڵکەزێڕینە چاری کارەکەیە. بۆ ئەوەی لە پیاوەوە ببی بە ژن و لە ژنەوە بە پیاو دەبێ میزی پیاکەی. بەڵام کێشە ئەوەیە زستانە و لە باران و لە هەورەگرمە خەبەرێک نیە، جگە لەمە من چۆن کۆڵکەزێڕینە ببەمە ناو زیندان رێک بۆ ناو ژوورە تاکەکەسییە بچووکەکەی بۆ ئەوەی ئەو بتوانێ میزی پیاکا. تازە تا ئەو جێگایەی من ئاگادار بم کەس نەیتوانیوە میز بە کۆڵکەزێڕینەدا بکا و رەگەزی خۆی گۆڕیبێ. ئەمە تەنیا چیرۆکە، رێک وەک خودی شارزاد و داستانەکانی.